**PRILOGA 5**

**ZAHTEVE ZA SKLADIŠČENJE IN OBDELAVO OEEO**

Mesto za skladiščenje (vključno s predhodnim skladiščenjem) OEEO pred njeno obdelavo mora izpolnjevati naslednje zahteve:

1. neprepustna tla, opremljena z zbiralniki razlitih tekočin in po potrebi z usedalniki in napravami za čiščenje in razmaščevanje tekočin, na ustreznih območjih, kjer je to potrebno,
2. prekritje, odporno na vremenske razmere, za ustrezna območja.

Mesto za obdelavo OEEO mora izpolnjevati naslednje zahteve:

1. tehtnice za tehtanje obdelanih odpadkov,
2. neprepustna tla in prekritja za ustrezna območja, ki so opremljena z zbiralniki razlitih tekočin in po potrebi z usedalniki in napravami za čiščenje in razmaščevanje tekočin,
3. ustrezno skladiščenje za razstavljene rezervne dele,
4. ustrezne vsebnike za skladiščenje baterij, kondenzatorjev, ki vsebujejo PCB-je/PCT-je, in drugih nevarnih odpadkov, kot so radioaktivni odpadki,
5. opremo za čiščenje vode v skladu s predpisi, ki urejajo emisijo snovi in toplote v vode.